Leerders wat by die skoolhekke wat vir rygeleenthede, mag nie rondhardloop of gevaarlike speletjies speel wat tot ongelukke mag lei nie.
Geen leerder mag in die skoolterrein op sy fiets ry nie. As die terrein betree word, klim af en stoot die fiets tot in die fietsloods.
Geen leerder mag die terrein gedurende skoolure, sonder skriftelike toestemming van die voogonderwyser of die kantoor verlaat nie. Indien 'n ouer 'n leerder vroeër kom afhaal, moet die uittekenboek in die ontvangsarea voltooi word.
Dit is die leerder se eie verantwoordelikheid om die skolierpatrollie te alle tye te gehoorsaam en die gebruik van hierdie diens geskied op eie risiko.
Indien 'n leerder sy/haar selfoon vir pornografiese doeleindes gebruik, is reël 3.5 (Gedragskode) van toepassing. Die skoolbestuur mag beslag lê op 'n selfoon en in die teenwoordigheid van die ouer/voog of SAPD die inhoud bloot lê.
Indien 'n leerder nog na herhaalde waarskuwings steeds sy/haar selfoon in die klas gebruik, mag die selfoon deur die onderwyser gekonfiskeer word en in veilige bewaring gehou word tot aan die einde van die skooldag.
Selfone mag nie gebruik word om op ander se privaatheid en regte inbreuk te maak nie. Geen video's mag van kinders of onderwysers geneem word nie.
Personeel kan weekliks per afspraak gespreek word ná skool. Die tye sal in 'n omsendskrywe aan ouers verskaf word.
Kommunikasiekanale is soos volg: Bespreek die probleem eers met die Klasonderwyser/Voogonderwyser, daarna met die Departementshoof/ Graadhoof. Indien u nog nie tevrede is nie, kan die probleem onder die aandag van die Adjunkhoofde gebring word, waarna u 'n afspraak met die Hoof kan maak.
Die herstelkoste van enige skade wat deur 'n leerder aan die gebou of ander eiendom van die skool veroorsaak word, sal van die ouers verhaal word.